**Natječaj za najbolji učenički literarni rad, najbolji samostalni novinarski rad i najbolji likovni rad u školskoj godini 2023./2024.**

Gimnazija „Fran Galović“

raspisuje

natječaj za najbolji učenički literarni rad, najbolji samostalni novinarski rad i najbolji likovni rad u školskoj godini 2023./2024.

Tema i oblik radova slobodni su. Natječaj je otvoren do 19. siječnja 2024. Anonimnost autora zajamčena je do objave rezultata. Najbolji radovi bit će nagrađeni na Danu škole i objavljeni u *FRANzineu*. Literarni i samostalni novinarski radovi predstavljat će našu školu na LiDraNu.

Propozicije za literarni rad:

* radovi ne smiju biti duži od tri kartice (1 kartica = 60 slovnih mjesta x 30 redaka, tj. 1800 znakova s razmakom između riječi)

Propozicije za novinarski rad:

* može biti bilo koja novinarska forma počevši od vijesti, izvješća, intervjua, reportaža, putopisa, prikaza, osvrta, bilježaka, recenzija, komentara do novinarskog istraživanja i blogova
* samostalni novinarski rad treba biti novinarski opremljen.
* opremu teksta čine naslov, nadnaslov i podnaslov, dok opremu u širem smislu čine međunaslovi, potpisi pod fotografije i tekst u okvirima.
* radovi ne smiju biti dulji od četiri kartice (1 kartica = 60 slovnih mjesta x 30 redaka, tj. 1800 znakova s razmakom između riječi)

Propozicije za likovni rad:

* različite likovne tehnike po odabiru, format minimalno A4
* fotografija (standardni formati), trodimenzionalne forme (30 x 30 x 30 cm maksimalno)
* računalna grafika, format A4

Zajedničke propozicije:

* na natječaju mogu sudjelovati gimnazijalci svih razreda
* rad ne smije biti objavljivan
* radovi se potpisuju pseudonimom, a podatci o autoru prilažu se u zatvorenoj kuverti (ime i prezime, razred)
* radove predati školskoj knjižničarki najkasnije do 19. siječnja 2024.

Školsko stručno vijeće nastavnika Hrvatskoga jezika i Likovne umjetnosti